	
	На основу члана 124. Закона о социјалној заштити („Службени гласник РС“, број 24/2011 и 117/2022- одлука УС), члана 18. став 1. Закона о јавним службама („Службени гласник РС“, број 42/1991, 71/1994, 79/2005- др. закон, 81/2005- испр. др. закона, 83/2005-испр. др. закона и 83/2014 -др. закон), члана 32.став 1. тачка 9. Закона о локалној самоуправи ("Службени гласник Републике Србије" број 129/2007,  83/2014-др. закон, 101/2016-др. закон, 47/2018 и 111/2021-др.закон), члана 40. став 1. тачка 13. и 152. Статута Општине Владичин Хан ("Службени гласник Града Врања" број 7/2024 – пречишћен текст), Скупштина општине Владичин Хан, на седници одржаној дана 18. септембра 2026. године, донела је


Р Е Ш Е Њ Е
О  ИМЕНОВАЊУ  ДИРЕКТОРА
ЦЕНТРА ЗА СОЦИЈАЛНИ  РАД  ВЛАДИЧИН  ХАН


I

Милена Станковић, дипломирани економиста именује се за директора Центра за социјални рад у Владичином Хану, на период од 4 године.

II
Решење ступа на снагу даном доношења.

III
Решење објавити у „Службеном гласнику Града Врања“.

О б р а з л о ж е њ е 
	Правни основ за доношење овог решења садржан је у члану 124. Закона о социјалној заштити („Службени гласник РС“, број 24/2011 и 117/2022- одлука УС), члана 18. став 1. Закона о јавним службама („Службени гласник РС“, број 42/1991, 71/1994, 79/2005- др. закон, 81/2005- испр. др. закона, 83/2005-испр. др. закона и 83/14 -др. закон), члана 32.став 1. тачка 9. Закона о локалној самоуправи ("Службени гласник Републике Србије" број 129/2007,  83/2014-др. закон, 101/2016-др. закон, 47/2018 и 111/2021-др.закон), члана 40. став 1. тачка 13. и 152. Статута Општине Владичин Хан ("Службени гласник Града Врања" број 7/2024 – пречишћен текст).
Одредбама члана 18. став 1. Закона о јавним службама прописано је да директора установе именује и разрешава оснивач, а чланом 32. став 1. тачка 9. Закона о локалној самоуправи и чланом 40. став 1. тачка 13. Статута општине Владичин Хан да Скупштина општине именује и разрешава директоре чији је оснивач.
	Одредбама члана 124. Закона о социјалној заштити прописан је начин именовања директора Центра за социјални рад, односно ко може бити именован за директора Центра за социјални рад, да мандат директора траје 4 године, да га именује надлежни орган јединице локалне самоуправе на основу конкурса, по прибављеном мишљењу Управног одбора Центра за социјални рад, да конкурс расписује Управни одбор Центра за социјални рад који и спроводи изборни поступак. 
Оснивач именује директора Центра за социјални рад уз претходно прибављену сагласност Министарства за рад, запошљавање, борачка и социјална питања на период од 4 године сагласно члану 124. став 8. Закона о социјалној заштити.
 С обзиром да је спроведен конкурс за директора, те да је добијена  сагласност  број 003910079 2026 13400 004 001 016 012 од 01.09.2026. године, Министарства за рад запошљавање, борачка и социјална питања за именовање Милене Станковић, дип.економисте за директора Центра за социјални рад Владичин Хан, то се предлаже доношење овог решења, а имајући у виду горе цитиране одредбе и надлежности Скупштине Општине регулисане чланом 32. став 1. тачка 9. Закона о локалној самоуправи и чланом 40. став 1. тачка 13. и 152. Статута општине Владичин Хан.
Из напред наведеног одлучено је као у изреци решења. 
Упутство о правном средству: Против овог решења може се покренути спор пред Вишим судом у Врању у року од 30 дана од дана достављања решења.


СКУПШТИНА ОПШТИНЕ ВЛАДИЧИН ХАН 
БРОЈ: 06-118/16/26-I
Дана: 18.09.2026. године		                             

 П Р Е Д С Е Д Н И Ц А, 
	Данијела Поповић




